Eta (littera)
Eta (indecl., n.; Graece: Ἦτα) est littera Graeca, quae nota maiuscula Η et nota minuscula η scribitur. In lingua Graeca antiqua denotabat pronuntiationem [ɛː], hodie [i]. Eta in ordine litterarum Graecarum littera septima est. In systemate numerali Graeco nota numeri octo est. Systema Unicode litteram cognatam separatim recognovit (nomine heta), originem spiritus asperi scripturae Graecae.